મોટા ભાગના લોકો અત્યારે પ્રવાસે જતી વખતે સ્ટ્રોલર સાથે લઇ જવાનું પસંદ કરે છે કેમ કે તેમાં પૈડાં હોવાથી સગવડદાયક રહે છે. જો તમે કોઇ પર્વતીય અથવા તો જંગલ હોય એવા વિસ્તારમાં ફરવા જઇ રહ્યા હો, જ્યાં સમથળ જમીન જવલ્લે જ હોય, ત્યાં આવી સ્ટ્રોલર તમારા માટે મુશ્કેલી ઊભી કરે છે. તે ઊંચકવાનું એટલું સરળ નથી હોતું અને જમીનની સપાટી ખરબચડી હોવાને લીધે પૈડાં સરળતાથી ચાલતાં નથી. આવા સ્થળોએ તો બેક પેક અથવા એરબેગ્સ સાથે લઇ જવાનું જ સારું રહે છે. આથી બેગની પસંદગી કરતાં હો, ત્યારે જે જગ્યાએ ફરવા જવાનાં હો તેને ધ્યાનમાં રાખીને જ પસંદગી કરો.